# Selvitys palvelussuhteen (VIRAN) keskeisistä ehdoista

|  |  |  |  |
| --- | --- | --- | --- |
| 1 | Työnantaja | Seurakunta |  |
| 2 | Viranhaltija/Työntekijä | Nimi | Henkilötunnus |
| 3 | Nimike ja tehtävä | Virka/tehtävänimike |
| Pääasialliset tehtävät tai niiden määräytymisperuste |
| 4 | Pääasiallinen työntekopaikka  | Virkapaikka/pääasiallinen työntekopaikka virkasuhteen alkaessa |
| 5 | Virka/työsuhteen kestoaika | [ ]  Toistaiseksi voimassa oleva[ ]  Määräaikainen (pvm – pvm); Määräaikaisuuden peruste: |
| Virantoimituksen/työnteon alkamisajankohta(pvm) |
| 6 | Koeaika | Koeaika kk, ( pvm) asti |
| 7 | Palkkauksen perusteet/ palkanmaksukausi | 1. Palkkausjärjestelmä ( Kirvestes)
2. Peruspalkka palvelussuhteen alkaessa
3. Kokemuslisäaika v kk

Palkanmaksupäivä on kuukauden 15. päivä |
| 8 | Säännöllinen työaika/työmäärä  | 1. Työajallisella keskimäärin tuntia viikko / kk
2. Työajattomalla % täydestä työvelvollisuudesta
 |
| 9 | Vuosiloma  | Vuosiloma määräytyy Kirvestes:n mukaan |
| 10 | Irtisanomisaika | Irtisanomisaika määräytyy virkasuhteessa kirkkolain ja työsuhteessa työsopimuslain mukaan. |
| 11 | Allekirjoitus | Olen tutustunut liitteenä olevaan salassapitosopimukseen ja sitoudun sen noudattamiseen. Päiväys ja palvelussuhteeseen tulevan nimenselvennysNIMI |
| 12 | Allekirjoitus | Päiväys ja työnantajan nimenselvennysNIMI |

Sopimus allekirjoitetaan sähköisesti

Esihenkilö lähettää allekirjoitetun lomakkeen talous.ylitornio@evl.fi sähköpostiin, josta se toimitetaan sellaisenaan palkanlaskentaan Kipaan. Allekirjoitettuun lomakkeeseen ei voi tehdä muutoksia.

**Liite**

**SALASSAPITOSOPIMUS PALVELUSSUHTEESSA JA YHTEISTYÖSUHTEESSA**

 Seurakunnan viranhaltijana/ työsuhteessa tai yhteistyösuhteessa ollessani en paljasta sivulliselle asiakirjojen salassa pidettävää sisältöä enkä muutakaan tietoon saamaani seikkaa, josta lailla on säädetty vaitiolovelvollisuus. Sivullisia ovat myös ne seurakunnan/seurakuntayhtymän tai yhteistyökumppaneiden palveluksessa olevat henkilöt, jotka eivät heille määrättyjen ja sovittujen tehtävien perusteella tarvitse asiaa tietoonsa.

 Salassapidon piiriin kuuluvia tietoja ovat esimerkiksi diakoniaa ja sielunhoitoa koskevat asiat, asiakkaiden henkilötiedot, jokapäiväisessä työssä käytettävät tiedot seurakuntalaisista, työssä syntyvät henkilörekisterit, valmisteltavana olevat asiat ennen päätöksen tekemistä (erikseen päätetään valmisteltavana olevien asioiden tiedottamisesta), työtehtävien kautta tietoon tulevat tiedot muiden seura-­ kunnan työntekijöiden yksityisyyden suojan piiriin kuuluvista asioista (mm. terveystiedot, henkilö­- arvioinnit), tietojärjestelmiin tai turvallisuusjärjestelyihin liittyvät tiedot sekä sopimuskumppaneiden liike- ja ammattisalaisuudet.

 Sitoudun siihen, etten käytä väärin tehtävieni vuoksi saamiani ei-julkisia tai salassa pidettäviä tietoja enkä jätä niitä sivullisten nähtäville tai muuten helposti saataville. Sitoudun käyttämään henkilötieto­ järjestelmiä vain seurakunnan ja seurakuntayhtymän omassa toiminnassa ja hallinnossa sekä kirkon jäsenten oikeuksien ja velvollisuuksien toteuttamiseksi.

 Vaitiolo- ja salassapitovelvollisuus on voimassa myös palvelussuhteen tai toimeksiantosuhteen päätyttyä. Olen tietoinen siitä, että näiden velvollisuuksien rikkominen saattaa muodostaa rikokseksi katsottavan teon.

 Palvelussuhteen tai toimeksiantosuhteen päättyessä luovutan hallussani olevat seurakunnan ja sen yhteistyötahoja koskevat ei-julkiset tai salassa pidettävää tietoa sisältävät asiakirjat ja tietovälineet sekä niiden mahdolliset kopiot seurakunnalle tai seurakuntayhtymälle.

 Olen perehtynyt minulle esitettyihin, voimassaoleviin laissa säädettyihin vaitiolovelvollisuus- ja hyväksikäyttökieltosäännöksiin. Sitoudun noudattamaan kulloinkin voimassa olevia ohjeita tai määrä­ yksiä.

 Olen lukenut yllä olevat salassapidon periaatteet ja sitoudun niitä noudattamaan.

 Soveltamisohje

 Seurakuntien viranhaltijoiden ja työntekijöiden vaitiolo- ja salassapitovelvollisuus perustuu lainsäädäntöön. Seurakunnan työntekijän vaitiolo- ja salassapitovelvollisuudesta säädetään kirkkolain (1054/1993) lisäksi laissa viranomaisten toiminnan julkisuudesta (621/1999), henkilötietolaissa (523/1999) ja työsopimuslaissa (55/2001). Henkilötietolain mukaan arkaluonteisia henkilötietoja, joiden käsittelyä on salassapidon lisäksi muutoinkin rajoitettu, ovat etnistä alkuperää, uskonnollista ja poliittista vakaumusta, henkilön terveydentilaa, seksuaalista suuntautumista sekä sosiaalihuollon tarvetta koskevat tiedot. Myös muissa erityislaeissa on säännöksiä salassapidosta.

 Erityisesti kirkon työssä tulevat esille yksityisyyden suojaa koskevat asiat. Diakonia- ja sielunhoito, jäsenrekisteritiedot ja työelämän yksityisyyden suojaa koskevat kysymykset ovat seurakunnan päivittäisessä työssä esillä olevia salassapidon piiriin kuuluvia asioita.

 Kirkkohallitus valvoo jäsenrekisterin tietojen käsittelyä lokitietoja tallentamalla. Lokeille tallentuu tieto siitä, kenen tietoja järjestelmästä on haettu, kenen käyttäjätunnuksilla ja mistä haku on tehty sekä tapahtuman ajankohta. Tietojen käsittelyä valvotaan myös jäsenrekisterin rajapintaa käyttävien sovellusten osalta.

 Kaikki seurakunnan palveluksessa olevat näkevät ja tapaavat työssään erilaisissa elämäntilanteissa olevia seurakuntalaisia. Lähtökohtana on, että seurakunnan työntekijöiden kautta ei lähde liikkeelle tietoja, jotka eri tavalla yhdistettyinä vähentävät luottamusta seurakunnan toimintaan. Seurakunnan toimintaan ja hallintoon kuuluu tiedotus ja päätösten julkisuus. Tiedotuksessa joudutaan ratkaisemaan valmistelujen ennakkotiedottaminen ja osittain salassa pidettävien asioiden tiedottaminen. Tämä edellyttää tiedottajina toimivilta ammattitaitoa.

 Seurakunnan on sitouduttava kouluttamaan työntekijöitään, luottamushenkilöitään ja vapaaehtoistyössä toimivia vaitiolokysymyksissä ja tiedottamisessa.